^32 A| 



i dette Halvaar, og at det saaledes efter Selskabets sædvanlige 

 Fremgangsmaade vistnok vilde blive nødvendigt at holde ét, 

 maaske to Møder i Maj Maaned. 



I Mødet fandtes fremlagte de paa Boglisten under Nr. 142 — 172 

 anførte Skrifter. 



8. Mødet den 20^*= April. 



(Tilstede vare t6 Medlemmer: Westergaard, Mødets Præsident, 

 Ussing, L. MQUer, Rink, Johnstrup, Mehren, Oppermann, Fausbøll, Krabbe 

 V. Thomsen, Wimmer, Sekretæren, Lorenz, Lutken, Schiern, Reinhardt.) 



Assistent ved Universiletsbibliotheket V. Fausbøll gav en 

 Meddelelse om Buddha- Ghosa og hans Skrifter. 



Derefter forelagde den historisk-filosofiske Klasse 

 sit i forrige Møde [S. (31)] anmeldte Forslag til Optagelse af et 

 nyt indenlandsk Medlem: Sekretær ved Kunstakademiet, Docent 

 Julius Lange og af et nyt udenlandsk Medlem Akademiker i 

 St. Petersborg, Geheimeraad Bernhard Dorn, der begge bleve 

 valgte til Medlemmer. 



Dernæst blev der, i Overensstemmelse med Angivelsen paa 

 Mødesedlen, foretaget Valg paa en Præsident og en Redaktør, 

 da begges Funktionstid var udløben. Selskabet gjenvalgte Kon- 

 ferensraad Madvig til Præsident og Prof. Ussing til Redaktør. 



Ved det derpaa følgende Valg paa et Medlem af Kasse- 

 kommissionen gjorde Sekretæren opmærksom paa, at det 

 fratrædende Medlem Kammerherre Worsaae havde anmodet ham 

 om at meddele, at han frabad sig Gjenvalg. Selskabet, der beslut- 

 ede, at Kammerherre Worsaae takkes for hans sextenaarige 

 Virksomhed som Medlem af Kassekommissionen, valgte til at 

 indtræde i denne Dr. phil. Chr. Liitken. 



